stanford-oval/wikipedia huggingface dataset:
Tähtikämmekkä

| Tähtikämmekkä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Suku::  Tähtikämmekät Angraecum
Laji::  sesquipedale
Kaksiosainen nimi
 Angraecum sesquipedale  Thouars 
Katso myös
   Tähtikämmekkä Wikispeciesissä   Tähtikämmekkä Commonsissa 
Infobox OKNimi-testi OK: 
Tähtikämmekkä eli kiitäjäntähtikämmekkä (Angraecum sesquipedale) on kämmekkäkasvi.
1800-luvun kuuluisan luonnontieteilijän Charles Darwinin mukaan tähtikämmekän pölyttäjäksi täytyi löytyä hyönteinen, jonka kärsä olisi yhtä pitkä kuin kukan lähes 30 senttimetrin mittainen kannus. Silloiset luonnontieteilijät pitivät väitettä päättömänä. Darwin ei kuitenkaan luopunut väitteestään, eikä löytänyt muunlaista mahdollisuutta kämmekän pölytykseen. Parikymmentä vuotta Darwinin kuoleman jälkeen tällainen hyönteinen löytyi: Xanthopan morgani -kiitäjän imukärsä yltää tähtikämmekän kannuksen pohjalle saakka. Tämä yöperhonen sai lisänimen praedicta. Se merkitsee ennustettua.
Aiheesta muualla

Suomen Lajitietokeskus: Kiitäjäntähtikämmekkä – Angraecum sesquipedale
Uuniperuna

Uuniperuna-ateria
Uuniperunat on ruokalaji, joka valmistetaan kypsentämällä perunoita uunissa. Kaksi perustapaa on joko kääriä peruna ensin alumiinifolioon tai jättää paljaaksi, jolloin se voidaan asettaa karkean suolan muodostamalle pedille. Kummallakin koulukunnalla on kannattajiaan. Foliossa perunaan tulee pehmeä kuori, paljaana rapea kuori.
Kypsän uuniperunan kylkeen tehdään viilto, kaiverretaan kuoppa ja tungetaan täytettä: voita, kermaviiliä, smetanaa, mätiä, sienisalaattia, sillikaviaaria, pieneksi hakattua keitettyä kananmunaa tai näiden yhdistelmiä. Myös katkaravut ja chili con carne ovat suosittuja täytevaihtoehtoja.
Parhaat uuniperunat tulevat jauhoisista lajikkeista. Suurikokoisia jauhoisia perunoita, etenkin Rosamundaa, jopa markkinoidaan uuniperunan nimellä. Uuniperunoita ei voi tehdä satokauden alussa, sillä perunassa ei ole silloin riittävästi tärkkelystä.
Kuivakypsytys

Puuhellojen aikakautena oli käytössä uuniperunoiden kaltainen menetelmä, jossa perunat kuivakypsytettiin sellaisenaan vanhassa tiiviskantisessa kattilassa, joka asetettiin uunin hiillokselle. Kuoriperunat voitiin kypsentää myös laittamalla ne suoraan hiillokselle, jolloin niistä tuli nokisia mutta vielä maukkaampia kuin kattilassa kuivakypsytettyinä.
Aiheesta muualla

Wikimedia Commonsissa on kuvia tai muita tiedostoja aiheesta .
Uuniperunan resepti keittotaito.com
Ukrajinska trybuna

Ukrajinska trybuna, ukr. Українська трибуна, oli luetuimpia sanomalehtiä ukrainalaisten pakolaisen keskuudessa toisen maailmansodan jälkeisessä Saksassa. Lehti ilmestyi Münchenissä kerran viikossa vuosina 1946–1948 ja sen jälkeen kaksi kertaa viikossa elokuulle 1949 (yhteensä 219 numeroa). Julkaisija oli V. Pasitšnyk Yhdysvaltojen sotilasviranomaisten luvalla.
Ukrajinska trybuna käsitteli tapahtumia neuvosto-Ukrainassa, kansainvälistä politiikkaa ja ukrainalaisten emigranttien asioita. Se kertoi elämästä pakolaisleireillä ja julkaisi Ukrainan vastarintaliikkeen asiakirjoja. Toisinaan siinä oli liitteitä, joissa käsiteltiin kirjallisuutta ja taidetta, emigranttien opiskelijaliikettä ja Ukrainan nuorisoliikettä. Ensimmäiset päätoimittajat olivat Zenon Tarnavskyi ja Zenon Pelenskyi, ja lehteä avustivat muun muassa Mykola Hlobenko, Oleh Lysjak, O. Pytljar, Volodymyr Stah'iv, Danylo Tšaikovskyi, Bohdan Nyžankivskyi. Ajan oloon lehti päätyi Ukrainalaisten nationalistien järjestön (OUN, Bandera-ryhmittymä) vaikutuspiiriin, ja sen laatu heikkeni. Julkaisuyhtiö Ukrainska Trybuna julkaisi 1947–1948 kulttuurilehteä Arka yhdessä taiteellis-kirjallisen organisaation MURin julkaisukomitean kanssa.
Saman niminen lehti ilmestyi Puolassa Varsovassa 1921–1922.
Uhka avaruudesta (täsmennyssivu)

Uhka avaruudesta voi tarkoittaa ainakin seuraavia:
Uhka avaruudesta (Rendezvous with Rama), Arthur C. Clarken tieteisromaani vuodelta 1972
Uhka avaruudesta, Osmo Ilmarin romaani vuodelta 1956
Uhka avaruudesta (Touch of Evil), Arthur Macleanin romaani vuodelta 1957
Uhka avaruudesta (The Monolith Monsters), John Sherwoodin ohjaama elokuva vuodelta 1957
Uhka avaruudesta (The Green Slime), Kinji Fukasakun ohjaama elokuva vuodelta 1968
Uhka avaruudesta (The Falling tai Alien Predator), Deran Sarafianin ohjaama elokuva 1980-luvulta.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Uhka avaruudesta”, voi hakea sivunnimihaulla, laajalla sivunnimihaulla tai tekstihaulla.
Ukrajinskyi holos

| Ukrajinskyi holos> Український голос |
| --- | --- |
Lehtityyppi:  sanomalehti
Kustantaja:  Ukrainian Publishing Company
Perustettu:  1910
Lakkautettu:  2018
Kotikunta:  Winnipeg
Kotimaa:  Kanada
Ilmestymistiheys:  kerran viikossa
Kieli:  ukraina
Ukrajinskyi holos (ukr. Український голос, ’Ukrainan ääni’) oli ukrainankielinen lehti, joka ilmestyi Kanadassa Winnipegissä 1910–2018. Lehteä julkaisi Ukrainian Publishing Company (nykyisin Trident Press). Lehden perustajat olivat vapaamielisiä ukrainalaisia. Sen teemoja olivat kansansivistys, koulutus, taloudellinen riippumattomuus ja ukrainalainen nationalismi. Se oli ensimmäisiä lehtiä maailmassa, joka käytti itsestään sanan ”ruteeni” sijasta ”ukrainalainen”. Ukrainan itsenäisyystaistelun aikana se kannatti Keskusneuvostoa (Tsentralnaja Rada) ja sitten Ukrainan kansantasavaltaa. Lehden ensimmäinen päätoimittaja oli 1910–1921 Vasyl Kudryk. Vuodesta 1918 lehti oli Kanadan ukrainalaisen ortodoksisen kirkon (UOCC) epävirallinen lehti.
Lehden päätoimittajana on ollut monia tunnettuja amerikanukrainalaisia, kuten Myroslaw Stechishin, Taras Ferley, Vasyl Chumer, Danylo Lobai, Stepan Volynets. Lehteen yhdistettiin vuonna 1981 Kanadijskyi farmer. Lehti julkaisi vuosittain kirjallista kalenteria, ja siinä oli vuoteen 1973 kulttuuriaiheita käsittelevä kuukausiliite.
Uhka syvyyksistä

Uhka syvyyksistä voi viitata seuraaviin elokuviin:
Uhka syvyyksistä (The Rift), vuonna 1990 valmistunut yhdysvaltalais-espanjalainen elokuva
Deep Rising – uhka syvyyksistä (Deep Rising), vuonna 1998 valmistunut yhdysvaltalainen elokuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Uhka syvyyksistä”, voi hakea sivunnimihaulla, laajalla sivunnimihaulla tai tekstihaulla.
Teinititaanit

| Teinititaanit |
| --- | --- |
Sarjakuvakustantamo:  DC Comics
Ensiesiintyminen:  The Brave & the Bold nro 54 (heinäkuu 1964)
Luojat:  Bob Haney Bruno Premiani
Tiedot
Tukikohta:  Titans Tower
Perustajajäsenet:  Robin Poika Salama Vesipoika
Jäsenluettelo:  Blue Beetle Bombshell Bumblebee Ihmetyttö Miss Martian Petopoika Poika Salama Raven Static Teräspoika Vesityttö
Teinititaanit (engl. The Teen Titans) on sarjakuvia julkaisevan DC Comicsin supersankariryhmä, jonka loivat Bob Haney ja Bruno Premiani. Ryhmä seikkaili ensi kerran The Brave and the Bold -sarjakuvan numerossa 54 vuonna 1964. Teinititaanit seikkailee Yhdysvalloissa oman Teen Titans -sarjakuvalehtensä sivuilla. Teinititaanien jäsenet ovat valtaosin supersankarien (kuten Batmanin, Ihmenaisen ja Salaman) tausta-apureita. Ryhmä on toiminut myös nimillä Uudet Teinititaanit (The New Teen Titans, The New Titans) ja Titaanit (The Titans).
Teinititaanit-sarjakuvaa on usein kutsuttu ”teini-ikäisille suunnatuksi saippuasarjaksi”;[lähde? ] Teinititaanit keskittyykin usein enemmän hahmojen välisiin ihmissuhteisiin kuin itse toimintaan. Sen kaikki jäsenet ovat hyviä ystäviä keskenään (jäsenet tuntevat toistensa salaiset henkilöllisyydet), mikä tekee Teinititaaneista DC-universumin yhtenäisimmän ryhmän.
Teinititaanit ovat esiintyneet myös useissa televisiosarjoissa. Yhdysvaltojen kaapelikanavilla esitettiin Warner Brosin tuottamaa Teen Titans nimistä animaatiosarjaa joka kesti viisi kautta. Vuonna 2018 alkoi Titans -niminen televisiosarja, jota esitettiin neljä kautta vuoteen 2023 saakka. Vuodesta 2013 eteenpäin Yhdysvaltain televisiossa on esitetty nuorille suunnattua humoristista Teen Titans Go! -nimistä animaatiosarjaa, joka keskittyy nuorten Teinititaanien jäsenten Robinin, Kyborgin, Tähtitulen, Ravenin ja Petopojan elämään. Animaatiosarjojen pohjalta on tehty myös animaatioelokuvat Teen Titans Go! To the Movies, ‎Teen Titans Go! vs. Teen Titans ja Teen Titans Go! & DC Super Hero Girls: Mayhem in the Multiverse sekä Teen Titans: Trouble in Tokyo, Justice League vs. Teen Titans ja Teen Titans: The Judas Contract.
Uusien Titaanien esiintuomisesta vastasivat Marv Wolfman sekä piirtäjä George Peréz, ja ryhmä esiintyi ensimmäisen kerran lehdessä DC Comics presents #26 (lokakuu 1980).
Ryhmän jäsenet

Teinititaaneilla on ollut historiansa aikana kokoonpanossaan useita eri jäseniä, joista ohessa merkittävimmät:
Ryhmän jäsenet > Alkuperäinen kokoonpano

Robin (Dick Grayson), Batmanin apuri, akrobaatti ja ryhmän entinen johtaja
Ihmetyttö (Donna Troy, nykyisin Troija -niminen sankaritar), Ihmenaisen adoptiosisar. Supervoimakas ja lentotaitoinen
Salamapoika I  on supernopea huumoriveikko. Oli Salama III
Vesipoika (Aqualad), Vesimiehen apuri alun perin.
Speedy, (Roy Harper) Vihreän Nuolen apuri, jousiampuja, ei alun perin jäsen, vaan vierailija, mutta takautuvasti hänet muutettiin perustajajäseneksi
Ryhmän jäsenet > Uudet Teinititaanit (1980–1991)

Robin, myöhemmin Nightwing
Ihmetyttö, myöh. Troia
Kyborgi on puoliksi mies ja puoliksi kone. Etevä tiedemies
Salamapoika on supernopea huumoriveikko. Nykyään Salama III
Tähtituli on naispuolinen avaruusolento ja Dick Graysonin entinen kihlattu. Rajoitetut supervoimat, lentokyky ja pystyy ampumaan käsistään kuumia aurinkosäteitä
Petopoika on vihreäihoinen Garfield ”Gar” Logan, joka pystyy muuttumaan miksi tahansa eläimeksi
Raven on demoni Trigonin tytär. Pystyy empaattisilla voimillaan poistamaan muiden tuntemaa psyykkistä ja fyysistä kipua. Rajoitettu telepatia
Ryhmän jäsenet > Titaanit (1999–2003)

Nightwing
Troia (Donna Troy)
Arsenal (Roy Harper Jr.)
Tempest (ennen Vesipoika)
Argent (Antonia Monetti, hopea-ihoinen supersankari, joka käyttää salaperäistä harmaata plasmaa, joka on tulos muukalaisten kokeista luodakseen energiarakennelmia)
Jesse Quick
Salama (Wally West)
Kyborgi
Tähtituli
Vaihdokas
Damage (Grant Emerson, alkuperäisen Atomin Albert Prattin poika, jolla on kyky luoda energiaräjähdyksiä)
Ryhmän jäsenet > Teinititaanit (2003–2006)

Robin III (Timothy Drake) on Batmanin suojatti
Ihmetyttö II (Cassandra Sandsmark) on Ihmenaisen suojatti
Kyborgi
Tähtituli
Poika Salama II (Bart Allen) nyk. Salama IV
Teräspoika (Kon-El) on Teräsmiehen nuori klooni ja suojatti. Kuoli 2006 infinite Crisis #6 tarinassa. Herätettiin henkiin Final Crisis: Legion of 3 Worlds #4 tarinassa kesäkuussa 2009.
Vaihdokas (Gar Logan)
Raven
Ryhmän jäsenet > Nykyiset Teinititaanit (2006–)

Robin V (Damian Wayne, Batmanin biologinen poika)
Ihmetyttö II (Cassandra Sandsmark)
Kyborgi
Raven
Jericho (Joseph William Wilson, Deathstroken poika)
Kid Devil, myöhemmin Red Devil (Edward Bloomberg, demonimaiset voimat omaava supersankari)
Ravager (Rose Wilson) on Deathstroken tytär. Tunnetaan myös nimellä Ravenger.
Neiti marsilainen (M'gann M'orzz; alias Megan Morse, valkoinen marsilainen pakolainen ja Martian Manhunterin veljentytär)
Ryhmän jäsenet > Teen Titans- animaation jäsenet (2003–2006)

Robin (Dick Grayson), joka myöhemmin ryhtyy Yösiipi-nimiseksi supersankariksi
Tähtituli
Kyborgi
Raven
Petopoika
Ryhmän jäsenet > Muita merkittäviä jäseniä

Lilith Clay (Omen), telekineetikko
Terra (Tara Markov), Geo-kineettisiä voimia omaava sankaritar. Paljastui myöhemmin kaksoisagentiksi ja petti Titaanit
Malcolm Duncan (Vox, aiemmin Guardian, Herald ja Hornblower), teinititaanien liittolainen ja Bumblebeen aviomies
Zachary Zatara, Zatannan serkku
Kid Eternity (Christopher Freeman), pystyy voimillaan kutsumaan historiallisia hahmoja luokseen
Solstice (Kiran Singh), Intialainen sankaritar, joka kykenee luomaan auringonsäteitä
Aiheesta muualla

DC Comics
Teen Titans F
Teen Titans
Teinititaanit
| --- | --- |
Luojat:   Bob Haney  Bruno Premiani 
Perustajajäsenet:   Robin  Poika Salama  Vesipoika  Ihmetyttö  Speedy 
Viholliset:   André LeBlanc  Blackfire  Brain  Brother Blood  Brotherhood of Evil  Cheshire  Dark Nemesis  Deathstroke  Ding Dong Daddy  Disruptor  Doctor Light  Dreadbolt  Fearsome Five  Kellokuningas  Kenraali Immortus  Kenraali Zahl  Gizmo  Hangmen  H. I. V. E.  Holocaust  Houngan  Jericho  Jinx  Madame Rouge  Mad Mod  Mammoth  Monsieur Mallah  Phobia  Plasmus  Psimon  Puppeteer  Shimmer  Superboy-Prime  Terror Titans  Trident  Trigon  Warp  Wildebeest 
TV-sarjat:   Teen Titans 
Elokuvat:   Teen Titans: Trouble in Tokyo 
Videopelit:   Teen Titans  Teen Titans 2
Tuppurinmäen työväentalo

| Tuppurinmäen työväentalo |
| --- | --- |
 Tuppurinmäen työväenyhdistyksen työväentalo.
Sijainti:  Tuppurinmäki, Leppävirta
Valmistumisvuosi:  1916
Rakennuttaja:  Tuppurinmäen Työväenyhdistys ry
Runkorakenne:  hirsi
Julkisivumateriaali:  lauta
Korkeus:  3 metriä
Kerrosala:  128 neliömetriä
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tuppurinmäen työväentalo oli Leppävirran kunnan Tuppurinmäen kylässä sijainnut työväentalo.
Historiaa

Tuppurinmäen työväenyhdistys perustettiin vuonna 1914 Leppävirran Itä-Saamaisten kylään. Talo valmistui vuonna 1916, jolloin yhdistyksellä oli 26 jäsentä. Vuonna 1931 yhdistys lakkautettiin kommunistilakien nojalla, ja talo päätyi valtiolle. Vuonna 1947 perustettiin Tuppurin- ja Valkeamäen sosialidemokraattinen työväenyhdistys. Samana vuonna sosialidemokraattinen piiri lunasti talon valtiolta ja alkoi vuokrata sitä uudelle työväenyhdistykselle. Talon tuotot eivät kuitenkaan olleet tarpeeksi suuret kuluihin ja velkoihin nähden, joten vuonna 1973 talo myytiin yksityiselle kesäasunnoksi. Siinä käytössä se oli vielä vuonna 1988. Talon myöhemmistä vaiheista tai nykytilasta ei ole tietoa.
Rakennus

Hirsirakenteisen talon pinta-ala oli 128 neliömetriä, huonekorkeus noin kolme metriä. Salissa oli istumapaikat 126 hengelle sekä näyttämö. Lisäksi taloon kuului vahtimestarin asuinhuone, kellari ja pieni ulkorakennus. Talo lämmitettiin uuneilla, joita oli kolme, sekä hellalla. Sähköjä talossa ei ollut. Huopakatto laitettiin vuonna 1959.
Toimintaa työväentalolla

Vuonna 1919 leppävirtalainen Valkeisenrannan työväenyhdistys järjesti talolla iltamat, sillä kyseisellä yhdistyksellä ei vielä ollut omaa taloa. Juhannuksena 1922 iltaman taas järjesti Maalaisliiton paikallisosasto. Vielä vuonna 1962 talolla järjestettiin iltamat, joissa oli runsaasti väkeä.
Uuraan linnoitus

Uuraan linnoituksen valleja.
Uuraan linnoitus (myös Trångsundin linnoitus, ven. Крепость Тронгзунд) on Venäjällä Uuraan (nyk. Vysotsk) kaupungissa sijaitseva merilinnoitus, joka on rakennettu nykyiseen muotoonsa 1860-luvulla. Uuraansaaren ja Ravansaaren välisen kapean salmen rannalle rakennetun linnoituksen tarkoituksena oli suojata Viipuriin johtavaa laivaväylää. Parin kilometrin pituinen Viipurinlahden salmi on kapeimmillaan vain 180 metrin levyinen, ja linnoituksen ruotsinkielinen nimi Trångsund tarkoittaakin juuri ”kapeaa salmea”. Nykyään Uuraan linnoitus on pahoin rapistunut.
Historia

Pietari Suuri perusti Uuraan linnoituksen Suuren Pohjan sodan aikana vuonna 1710. Paikalla oli jo ilmeisesti aikaisemmin ollut joitakin 1600-luvulla valmistuneita ruotsalaisten puolustusrakennelmia. Uuraansaaren pohjoiskärjessä Louhikonniemessä sijaitseva linnoitus sai nykyisen muotonsa vasta Krimin sodan jälkeen vuosina 1864–1867 tehdyissä rakennustöissä. Samalla Pietari Suuren aikaiset rakennelmat hävisivät kokonaan. Siihen liittyvät myös salmen toisella puolella olevaan Ravansaareen vuosina 1855–1860 valmistuneet linnoitteet.
Uuraan linnoitus kävi vanhanaikaiseksi merisodankäynnin muuttuessa 1880-luvun aikana, jolloin se varustettiin uudelleen järeämmillä 8-tuumaisilla tykeillä. Myöhemmin 1900-luvun alussa linnoitusta suunniteltiin osaksi Pietari Suuren merilinnoitusta, jonka tarkoituksena oli suojata Pietarin kaupunkia. Ensimmäiseen maailmansotaan mennessä sen aseistus kuitenkin purettiin ja linnoitus jäi tyhjilleen. Suomen sisällissodan aikana 1918 linnoitus toimi Uuraan punakaartin tukikohtana ja koulutuskeskuksena. Lisäksi talvisodan aikana linnoituksen alueella ja viereisessä Ravansaaressa käytiin Viipurinlahden taisteluja.
Aiheesta muualla

Uuraan linnoitus Willimiehen jäljillä -blogi.
Kuvia tai muita tiedostoja aiheesta Uuraan linnoitus Wikimedia Commonsissa
Uunio Saalas

| Uunio Saalas |
| --- | --- |

Henkilötiedot
Syntynyt: 18. helmikuuta 1882 Helsinki
Kuollut: 3. huhtikuuta 1969 (87 vuotta) Helsinki
Kansalaisuus:  suomalainen
Ammatti:  hyönteistieteilijä Helsingin yliopiston maanviljelys- ja metsäeläintieteen professori (1925–1952)
Uunio Saalas (vuoteen 1906 Unio Sahlberg; 18. helmikuuta 1882 Helsinki – 3. huhtikuuta 1969 Helsinki) oli suomalainen hyönteistieteilijä. Saalas oli Helsingin yliopiston maanviljelys- ja metsäeläintieteen professori vuosina 1925–1952. Hän oli metsätuhohyönteisten tutkija ja kirjoitti useita oppikirjoja, muun muassa Suomen metsähyönteiset (1949).
Saalas tuli ylioppilaaksi vuonna 1902 ja filosofian kandidaatiksi 1908. Hän väitteli tohtoriksi 1919 aiheesta kaarnakuoriaiset ja niiden aiheuttamat metsätuhot. Aluksi hän toimi Helsingin yliopiston hyönteismuseon assistenttina ja alkoi vuonna 1923 hoitaa maanviljelys- ja metsäeläintieteen professuuria, johon hänet nimitettiin vuonna 1925 nimikkeellä maatalous- ja metsäeläintieteen professori.
Saalas kuului Sahlbergien työteliääseen sukuun, jossa oli useita hyönteistutkijoita: hänen isänisäisänsä oli Carl Reinhold Sahlberg, isänisänsä Reinhold Ferdinand Sahlberg ja isänsä Johan Reinhold Sahlberg. He olivat alan systemaatikoita, mutta Uunio Saalas taas ennen kaikkea hyönteisten elintapojen tutkija, joskin hän selvitti muun muassa sarvijäärien sukulaisuussuhteita. Hän oli tieteen popularisoija ja laati useita hyönteisiin liittyviä oppaita ennen kaikkea metsätalouden tarpeisiin. Hän oli myös  kielipoliittisin perustein syntyneen Suomen Hyönteistieteellisen Seuran ensimmäinen puheenjohtaja ja sen aikakauskirjan päätoimittaja. Lisäksi hän oli useiden ulkomaisten alan seurojen kunniajäsen.
Saalas oli myös raittius-, osakunta- ja kansanvalistusmies ja ennen kaikkea suomenkielisen sivistyksen vaalija. Hän toimi aktiivisesti suomenkielisen Turun yliopiston perustamiseksi. Hän laati esi-isiensä elämäkerrat.
Saalas oli Luonnon Ystävän alkuaikojen päätoimittajia.
Teoksia

Nuoren hyönteistieteilijän opas. 1914.
Die Fichtenkäfer Finnlands I. 1917.
Die Fichtenkäfer Finnlands II. 1923
Kaarnakuoriaisista ja niiden aiheuttamista vahingoista Suomen metsissä. 1919 (väitöskirja).
Suomalaisen luonnontutkijan matka maapallon ympäri 1839-1843. 1929.
Viljelykasvien tuho- ja hyötyhyönteiset. 1933.
Über das Flügelgeäder und die phylogenetische Entwicklung der Cerambyciden. 1936.
Maatalouden tuho- ja hyötyeläimet. 1943.
Puoli vuosisataa suomalaista luonnontiedettä. 1946.
Suomen metsähyönteiset. 1949.
Carl Reinhold Sahlberg: Luonnontutkija, yliopisto- ja maatalousmies 1779-1860. 1956.
Reinhold Ferdinand Sahlberg: Tutkimusmatkailija, luonnontieteilijä, lääkäri ja tilanomistaja 1811-1874. 1958.
John Reinhold Sahlberg: Hyönteistieteilijä, tutkimusmatkailija ja aatteellisten rientojen edistäjä 1845-1920. 1960.
Muistelmia lapsuuteni ja nuoruuteni ajoilta. 1963.
Aiheesta muualla

Uunio Saalas : Lentokoneet hyönteisiä vastassa, Suomen Kuvalehti, 05.01.1929, nro 1, s. 56, Kansalliskirjaston digitaaliset aineistot
Uunio Saalas : Kuvauksia Yhdysvaltojen kansallispuistoista. Yleissilmäys Yhdysvaltojen luonnonsuojelualueisiin, Helsingin Sanomat Viikkoliite, 05.05.1929, nro 18, s. 1, Kansalliskirjaston digitaaliset aineistot
Uunio Saalas : Kuvauksia Yhdysvaltojen kansallispuistoista. Sequola-puisto, Helsingin Sanomat Viikkoliite, 19.05.1929, nro 20, s. 5, Kansalliskirjaston digitaaliset aineistot
Uunio Saalas : Kuvauksia Yhdysvaltojen kansallispuistoista. 4. Yosemite 5. Crater Lake, Helsingin Sanomat Viikkoliite, 09.06.1929, nro 23, s. 3, Kansalliskirjaston digitaaliset aineistot
Uunio Saalas : Kuvauksia Yhdysvaltojen kansallispuistoista. 6. Yellowstone, Helsingin Sanomat Viikkoliite, 16.06.1929, nro 24, s. 3, Kansalliskirjaston digitaaliset aineistot
Uunio Saalas : Kuvauksia Yhdysvaltojen kansallispuistoista. 6. Yellowstone, jatk., Helsingin Sanomat Viikkoliite, 30.06.1929, nro 26, s. 3, Kansalliskirjaston digitaaliset aineistot
Uraanihydridipommi

Ruth-ydinpommin testaustorni ydinkokeen jälkeen. Räjähdys höyrysti tornin yläosan olemattomiin, mutta ei kyennyt tuhoamaan koko rakennelmaa.
Filmi Ruth-pommin räjäytyksestä
uraanihydridipommi oli kokeellinen atomipommi-tyyppi, joka käytti uraanihydridia tai vedyn isotooppi deuteriumia uraanideuteridin (UD3) muodossa neutronien hidastimena. Käytetyn uraanihydridin tai -deuteridin uraani isotooppirikastettiin fissiiliksi U-235:ksi. Tätä pommityyppiä ehdotti ensimmäisenä Robert Oppenheimer vuonna 1939 ja ajatusta kannatti ja edelleen kehitti Edward Teller vielä Toisen Maailmansodan jälkeenkin.
Uraanihydridipommia tutkittiin Manhattan-projektin varhaisessa vaiheessa, mutta ajatuksesta luovuttiin keväällä 1944 kun opittiin että tällaisesta ydinpommista tulisi sangen tehoton. Ydinkokeet, joissa näitä aineita testattiin Operaatio Upshot-Knotholessa, osoittautuivat pettymyksiksi.
Näissä kokeissa räjäytettiin kaksi uraanihydridipommia: Ruth ja Ray. Ydinräjähdykset olivat molemmat voimakkuudeltaan vain n. 0,2 kilotonnia TNT:tä, joten ne luokiteltiin suutareiksi. Ruth käytti tavallista 1H vetyä (protiumia) uraanihydridissä, kun taas Ray deuteriumia UD3:ssa.
Pommin ydinreaktiot käyttävät hitaita neutroneita, toisin kuin kaikki muut ydinaseet joissa fissio toimii nopeilla neutroneilla.
Käännös suomeksi
Under a Blood Red Sky

| Under A Blood Red Sky U2 |
| --- | --- | --- |

Livealbumin tiedot
 Julkaistu: 1983
 Tuottaja(t): Jimmy Iovine
 Tyylilaji: rock
 Kesto: 33.52
 Levy-yhtiö: Island Records
muut julkaisut
| War 1983 | Under A Blood Red Sky 1983 | The Unforgettable Fire 1984 |
Singlet albumilta Under a Blood Red Sky
 ”I Will Follow” Julkaistu: 20. elokuuta 1983
Under A Blood Red Sky on irlantilaisen rockyhtyeen U2:n ensimmäinen live-levy (mini-LP) vuodelta 1983. Levyn on julkaissut Island Records (sarjanumero IMA 3), tuottanut Jimmy Iovine ja miksannut Shelly Yakus New Yorkin Hit Factoryssa. Äänityksessä on avustanut Bobby Cohen. Masteroinnin on tehnyt Stephen Marcussen Los Angelesissa Precision Lacquerissa. Kannen on suunnitellut RX dublinilaiselle yhtiölle nimeltä The Creative Department Ltd. Valokuvat on tehnyt Jacobus Van Hespen videotaltioinnista "Under A Blood Red Sky", jonka on tuottanut "U2 At Red Rocks Associates".
Unter den Lindenin metroasema

Unter den Linden on Berliinin metron asema Unter den Linden ja Friedrichstraße -katujen risteyksessä, Mitten kaupunginosassa. Asemaa käyttävät linjat U5 ja U6. Asema avattiin joulukuussa 2020 osana U5 ja U55 -linjojen yhdistämistä, johon kuuluvat myös Museumsinselin ja Rotes Rathausin metroasemat. Aiemmin nykyinen Brandenburgin portin metroasema kantoi nimeä Unter den Linden.
Käännös suomeksi